আগরতলা, দিসেম্বর ১০: সাহিত্য একাডেমি, নিউ দিল্লীনা ত্রিপুরাগী মণিপুরী সাহিত্য পরিষদকা খুৎশম্নরগা নোংমগী ওইবা লোল মঙা য়াওবা মাল্টি লিংগুয়েল রাইটার্স মীট অমা চৎখিবা ডিসেম্বর তাং ৪, নজরুল কলাক্ষেত্র হোলদা পাঙথোকখ্রে।  পরিষদকী ভিপি সেলৈবম খেলা মোহন্না থৌরম মপু ওইরগা রাইটার্স মীট অদু একাডেমিগী মণিপুরী বোর্ডকী কনভেনর এন কিরন কুমারনা ৱাহৌদোক স্পীচ পীখি।
 এমিনেন্ট রাইটার বিকাশ দেববর্মানা কী-নোট অদুগা পরিষদকী জেনারেল সেক্রেটারী টিএইচ নীলকুমারনা ভোট অব থ্যাঙ্কস পীখি।  অহানবা সেসন্দা শিক্ষাবিদ নির্মল দাসনা চেয়ার লৌখিবা মদুদা এল বীরমঙ্গল (মণিপুরী), মিলন রানী জামাতিয়া (ককবরক), পদ্মা কুমারী জামাতিয়া (চাকমা) না লোল, সাহিত্যগী মথক্তা নৈনদুনা পেপার পাথোকখি অদুগা একাডেমিগী জেনারেল কাউন্সিল মেম্বার আকবর আহমদনা চেয়ার লৌরগা অনীশুবা সেসনদা অনিল কুমার নাথ (বেঙ্গলী), কে সারিতা (মণিপুরী), প্রফুল্ল বিজয় (মণিপুরী), ননথুই মগ (মগ), না তোঙান তোঙানবা শৈরেং পাথোকখি। 